คือวันที่16มิถุนามีอะไรกับแฟนไม่ได้แตกใน แล้วกินยาคุมฉุกเฉิน วันที่ 23 มิถุนามีเลือดออกมา ประมาณ2 วัน (มันคือเลือดอะไรค่ะ ประจำเดือนพึ่งมาเมื่อวันที่1 มิถุนา ประจำเดือนมาไม่ตรงกันค่ะ)พอวันที่ 25 ก็ได้กินยาคุมกำเนิดรายเดือน มีผลอะไรไหมคะ แล้ววันเมื่อวานก่อนก็มีอะไรกับแฟนไม่ได้แตกใน กลัวท้องมากๆเลยคะ (แฟนพอใส่ถุงยางแล้วไม่มีอารมณ์) ตอนนี้เมนส์ก็ยังไม่มาเลยย กลุ้มมาก กังวลค่ะ
สวัสดีค่ะ MINA,หากได้ทานยาคุมฉุกเฉินไปในวันที่ 16 มิ.ย. แล้วในวันที่ 23 มิ.ย.ได้มีเลือดออกมานาน 2 วัน เลือดดังกล่าวน่าจะเกิดจากผลข้างเคียงของยาคุมฉุกเฉินได้ หากไม่ใช่ช่วงวันที่ที่ประจำเดือนควรจะมา ซึ่งก็ไม่ได้อันตรายอะไรส่วนการเริ่มทานยาคุมกำเนิดในวันที่ 25 มิ.ย. นั้น เนื่องจากเลือดที่ออกไม่ใช่ประจำเดือนจริงๆ ยาคุมกำเนิดก็จะไม่ได้ออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากเพิ่งมามีเพศสัมพันธ์อีกครั้งในวันที่ 6 ก.ค. ยาคุมกำเนิดก็จะออกฤทธิ์ในการป้องกันการตั้งครรภ์ได้แล้วค่ะสำหรับประจำเดือน ก็จะมาเมื่อทานยาคุมกำเนิดครบ 21 เม็ดก่อนค่ะ แล้วหลังจากนั้น 2-4 วัน ประจำเดือนจึงจะมา ดังนั้น ประจำเดือนจึงน่าจะมาในช่วงวันที่ 18-21 ก.ค. ค่ะ จึงควรทานยาคุมให้ครบ 21 เม็ดแล้วเว้นระยะให้ครบ 7 วันก่อน หากไม่มีประจำเดือนมา ก็ควรตรวจหาการตั้งครรภ์ดูค่ะ